paragraph_text: Njegov eklektični način sviranja gitare, nastao je iz ugledanja na tadašnje velike gitariste Merle Travisa, Django Reinhardta, George Barnesa i Lesa Paula. Bio je cijenjen kao izuzetan gitarist, kako u Americi tako i po svijetu. Atkins je bio glazbeni producent mnogim poznatim glazbenicima svoga vremena poput; Perry Coma, Elvis Presleya, Eddya Arnolda, Dona Gibsona, Jima Reevesa, Jerrya Reeda, Skeeter Davis, Connie Smith, Waylona Jenningsa i mnogih drugih.